ຟັງ​ສຽງ​ຮ່າງ​ກາຍ​ຂອງ​ຂ້ອຍ

Rohini Nilekani

Angie and Upesh

ມື້ນີ້ ຂ້ອຍ​ຈະບໍ່ໄປໂຮງຮຽນ.

ມັນແມ່ນວັນພັກ!

ມື້ນີ້ ຂ້ອຍຈະບໍ່ເບິ່ງໂທລະທັດ.

ຈັ່ງໃດ ກໍບໍ່ມີໄຟຟ້າຢູ່ແລ້ວ.

ຂ້ອຍຈະເຮັດຫຍັງດີ?

ມື້ນີ້ ຂ້ອຍຈະຟັງເບິ່ງຮ່າງກາຍຂອງຂ້ອຍ!

ທຳອິດ, ຂ້ອຍຕ້ອງມິດງຽບກ່ອນ. ຕ້ອງງຽບໃຫ້​ຫຼາຍໆ. ເພື່ອທີ່ຂ້ອຍຈະໄດ້ຟັງ​ເບີ່ງຮ່າງກາຍຂອງຕົວເອງ.

ແມ່ນແລ້ວ, ຕອນນີ້ ຂ້ອຍໄດ້ຍິນສຽງລົມຫາຍໃຈຂອງຂ້ອຍ. ເຂົ້າ... ອອກ.... ເຂົ້າ.... ອອກ...

ແລ້ວຂ້ອຍກໍ່ສາມາດເຮັດໃຫ້ສຽງຫາຍໃຈຂອງຂ້ອຍດັງຂຶ້ນ....ຊືຊຊຊຊຊຊຊຊຊ! ແລະ ກໍຄ່ອຍລົງ ...ຮືມມມມມມມມ.

ແລະ ຕອນນີ້ ຂ້ອຍກໍສ​າມາດໄດ້ຍິນສຽງຫົວໃຈຂອງຂ້ອຍກຳລັງເຕັ້ນ! ຕຸບຕັບ, ຕຸບ​ຕັບ, ຕຸບ​ຕັບຕູບຕັບ.

ຂ້ອຍສາມາດເຮັດໃຫ້ຫົວໃຈຂອງຂ້ອຍເຕັ້ນໄວຂຶ້ນ ແລະ ດັງຂຶ້ນອີກໄດ້ບໍ? ໄດ້ແທ້, ດ້ວຍການເຕັ້ນຂຶ້ນ ແລະ ລົງ 20 ເທື່ອ.

ເບິ່ງແມ້, ຕອນນີ້ຫົວໃຈຂ້ອຍເຕັ້ນໄວຂຶ້ນ. ດູມ, ດູມ, ດູມ!

ແລະ ຖ້າຂ້ອຍເອົານິ້ວມືຈັບຂໍ້ມື ຂ້ອຍກໍ່ຈະໄດ້ຍິນສຽງຊີບພະຈອນຂອງຕົນເອງ!

ແລະ ຂ້ອຍສາ​ມາດໄດ້ຍິນສຽງຫົວຂອງໂຕເອງ ​ຮ່າຮາ ຮ່າຮາ ຮ່າຮາ!

ແລະ ກໍສຽງຮ້ອງໄຫ້ ຮືໆໆໆ!

ແລະ ສຽງຕົບມື ແຕັບ ແຕັບໆ ແຕັບ ແຕັບໆ.

ແລະ ທີ່ສຳຄັນທີ່ສຸດ - ຂ້ອຍ​​ສາ​ມາດໄດ້ຍິນສຽງທ້ອງຂອງຂ້ອຍຮ້ອງ ໂກກ ໂກກ ໂກກ ...

ແລະ ເວົ້າວ່າ ເອົາອາຫານມາໃຫ້ຂ້ອຍກິນແດ່, ເອົາມາໃຫ້ຂ້ອຍກິນແດ່.

ແລະ ດັງຂອງຂ້ອຍກໍ່ໄດ້ກິ່ນເຂົ້າໜົມຈາເລບີ ທີ່ແມ່ກຳລັງຈືນ ລອຍອອກມາຈາກເຮືອນຄົວ.

ມັນມ່ວນຫຼາຍທີ່ໄດ້ຟັງສຽງຂອງຮ່າງກາຍຂອງຕົວເອງ. ແລະ ຕອນນີ້ ຂ້ອຍຢາກໄດ້ຍິນສຽງຄາງກະໄຕຂອງຂ້ອຍ ເວລາຍໍ້າອາຫານ.

ແລະ ທ້ອງຂອງຂ້ອຍ ກໍຮ້ອງເອື້ອມອອກມາ ຍ້ອນໄດ້ກິນເຂົ້າໜົມຈາເລບີ ທີ່ແຊບສຸດໆ ຈາກຝີມືຂອງແມ່!

ຈັບຄູ່ສຽງ ກັບພາກສ່ວນຕ່າງໆ ຂອງຮ່າງກາຍ: ມື ຜິວປາກ ຮີມສົບ ຕົບມື ແຄັບ - ແຄັບ ຕີນ ກະທືບຕີນ ຕຶ່ມ - ຕຶ່ມ

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Listen to My Body, Author: Rohini Nilekani. Illustrator: Angie, Upesh. Published by Pratham Books, https://storyweaver.org.in/stories/40-listen-to-my-body © Pratham Books. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Phavadee Xaiyavath, Chan Thammalungsy, and Vinitsa Chanthavong